Calatafimi-Segesta

Calatafimi-Segesta a l'é na comun-a dla region Sicilia, an provincia ëd Tràpani, con sirca 7.423 abitant. As dëstend su na surfassa ëd 154 kilòmetr quadrà, con na densità ëd popolassion ëd 48 abitant al chilòmeter quadrà. A confin-a con Alcamo, Buseto Palizzolo, Castellammare del Golfo, Gibellina, Monreale (an provinsa ëd Palerm), Salemi, Santa Ninfa, Tràpani, Vita.

 Stòria 
L'abità ëd Calatafimi a l'era già stàit fondà prima dla conquista roman-a.
A l'é dësvlupasse a l'época àraba dantorn a 'n fortin dal qual a l'ha pijà ël nòm.
Durant l'età ëd mes a l'é stàit possediment feodal.

Ai 15 ëd maj 1860, durant la campagna ëd Garibaldi an Sicilia, a-i é staje na bataja decisiva për la conquista ëd Palerm.

 Segesta 
Ël pòst pì anteressant da la mira torìstica ant ël teritòri a l'é lòn ch'a-i resta dl'antica Segesta.

Sità fondà da j'elim, sempe an guèra contra Selinunte, a l'era alià dij cartaginèis.
A l'é stàita assedià dai siracusan ch'a l'han ocupala vers la fin dël IV sécol aGC.
Ant la prima mità dël III sécol aGC, Segesta a l'é rendusse ai roman.

Ël templi dòrich dël V sécol aGC as alva fòra dla zòna urban-a.
Ël peristil, nen livrà, a smon un potent sercc ëd colòne arcàiche pogià ansima a 'n pedestal a tre scalin ch'a reso na poderosa strutura a architrav con doi tìmpan an sël fronton.

Ël teatro a resta ant un leu panoràmich e anciarmant.
As pògia an part a la colin-a e a l'é daitàbil al IV-III sécol aGC.
As presenta coma n'aren-a con 20 órdin dë scalin partagià an 7 setor.
Dla sena, dont le muraje a j'ero archincà con d'arpresentassion dël dé Pan, a-i resta bele pì gnente.

Categorìa:Comun dla provincia ëd Tràpani